קראודר: הקהל זלזל בי, לא אהבתי את זה בכלל
יום שישי, 18.08.2017 שעה 00:40
פורוורד בוסטון זעם על אוהדי קבוצתו שעודדו את גורדון הייוורד מיוטה במהלך ה-104:115 של הסלטיקס. לאורי אחרי ההפסד לסן אנטוניו: "בעטו לנו בישבן" (0 תגובות)
04/01/2017 10:13 מאת מערכת ONE
ג'יי קראודר. נעלב (רויטרס)
אירוע לא נעים נרשם הלילה ב-TD גארדן, אולמה הביתי של בוסטון, כאשר אוהדי הסלטיקס קראו קריאות עידוד לעברו של גורדון הייוורד, פורוורד יוטה, בזמן הצגת הסגלים. שמו של הייוורד נקשר עם בוסטון לאחרונה היות והוא יהפוך לשחקן חופשי בסיום העונה, על כן ג’יי קראודר, הפורוורד המוביל של הקבוצה ממסצ’וסטס לא אהב את המתרחש.
“שמעתי את הקריאות הללו ואני ממש לא אוהב את זה”, סיפר קראודר שבמשחק עצמו צלף 21 נקודות בדרך ל-104:115 של קבוצתו על הג’אז. “אני חושב שזה היה צעד מזלזל מאוד וחסר כבוד כלפיי מהקהל. זה הצית בי אש, כי אני הרגשתי ממש לא מוערך, לא אהבתי את מה שקרה כאן בכלל”.
העיקר התוצאה: מכבי ת"א גברה 0:1 על אלטאך
קרויף: לא הגענו למצבים כמו שאנחנו רגילים
בטורונטו הרוחות סערו אחרי התבוסה הקשה מול סן אנטוניו 110:82, כאשר הראפטורס קלעו שיא שלילי של נקודות העונה. הקנדים רשמו שורה סטטיסטית עלובה של 22.2% ל-3 ו-37.3% בלבד מהשדה, וכן 8 אסיסטים בלבד לעומת 32 של הספרס.
“אני חושב שהם פשוט הגיעו כדי לבעוט לנו בישבן”, טען קייל לאורי שאיכזב עם 6 נקודות בלבד עבור טורונטו. “יש לנו עוד המון מה לשפר אם ברצוננו להתמודד בכבוד מול הקבוצות הטובות ביותר. דמאר דרוזן הוסיף: “בדרך כלל אנחנו מוצאים דרך לצאת מהבור ולחזור לחיים, אבל הפעם הם לחצו עד הסוף על הדוושה ולא איפשרו לנו. זו הסיבה מדוע זו אחת הקבוצות הטובות בליגה”.
קייל לאורי. היה שותף לערב נוראי (רויטרס)
מי שבלט מעל כולם בשורות המנצחת הוא טוני פארקר, שתרם 15 נקודות ושמונה אסיסטים ב-23 דקות. קוואי לנארד התייחס לתצוגה של הרכז הצרפתי: “אפילו שהוא לא קולע מכל מצב, השחקנים כאן תמיד סומכים עליו שהוא יוביל את הקבוצה למסלול הנכון. יש לו את היכולת לראות את כל המשחק, הוא תמיד מצליח למצוא את האיש הפנוי”.